Siv Friðleifsdóttir
Siv Friðleifsdóttir (f. í Ósló 10. ágúst 1962), skírð Björg Siv Juhlin Friðleifsdóttir, er fyrrum alþingismaður Framsóknarflokksins í Suðvesturkjördæmi. Siv er hálf-norsk.

Siv sat á Alþingi frá árinu 1995 til 2013; fyrst fyrir Reykjaneskjördæmi 1995-2003 og fyrir Suðvesturkjördæmi frá 2003. Hún var umhverfisráðherra 1999-2004 og heilbrigðis- og tryggingarmálaráðherra 2006-2007. Siv var þingflokksformaður Framsóknarflokksins 2007-2009.

Hún lauk stúdentsprófi frá Menntaskólanum í Reykjavík árið 1982 og BS-prófi í sjúkraþjálfun frá Háskóla Íslands árið 1985. Siv starfaði hjá Styrktarfélagi lamaðra og fatlaðra og Sjúkraþjálfun Reykjavíkur áður en hún settist á þing.

Siv var bæjarfulltrúi Neslistans á Seltjarnarnesi á árunum 1990-1998 og varð fyrst kvenna formaður Sambands ungra framsóknarmanna árið 1990 og gegndi formennsku í tvö ár, til 1992.

Tenglar 
 Heimasíða Sivjar
 Æviágrip á heimasíðu Alþingis
 Siv Friðleifsdóttir; grein í DV 2002
 Viðtal við Siv Friðleifsdóttur , í tímaritinu Reykjavík Grapevine

Fyrrum Alþingismenn
Heilbrigðisráðherrar Íslands
Umhverfisráðherrar Íslands

Íslenskar konur
Þingmenn Framsóknarflokksins
Stúdentar úr Menntaskólanum í Reykjavík
Íslenskir sjúkraþjálfarar